राजधानीको तीनकुनेस्थित संघीय समाजवादी फोरम नेपालको केन्द्रिय कार्यालयमा शनिवार बसेको गठबन्धनको बैठकले निर्वाचन विरोधी गतिविधिलाई सशक्त ढंगले अघि बढाउने निर्णय गरेको थियो । सरकारले मधेसी मोर्चासँगको सहमतिमा संशोधन विधेयक फिर्ता लिएर संसदमा नयाँ संशोधन विधेयक दर्ता गएपछि मधेसी मोर्चाले निर्वाचनमा भाग नलिने घोषणा गरेको थियो । रामसपाका महासचिव केशव झाका अनुसार मोर्चाले स्थानीय तहको संख्या बढाउनुपर्ने लगायतका आफूहरुको माग सम्बोधन नभएसम्म निर्वाचन हुनै नदिने जिकीर पनि गर्दै वैशाख ५ गतेदेखि २७ गतेसम्मको आन्दोलनको कार्यक्रम घोषणा गरिसकेको छ ।
